Bratislava 9. februára 2011
                                                                          Č. spisu: 2010-21809/50540:3-071

Podľa § 102 ods. 3 písm. e) zákona  č. 131/2002 Z. z. o vysokých školách  a o zmene a doplnení niektorých zákonov v znení neskorších predpisov (ďalej len „zákon“) po vyjadrení Akreditačnej komisie

zamietam žiadosť o priznanie práva

Vysokej škole zdravotníctva a sociálnej práce 
sv. Alžbety v Bratislave, n. o.

udeľovať
akademický titul bakalár (v skratke „Bc.“)
absolventom
externej formy štúdia
trojročného bakalárskeho študijného programu 

ošetrovateľstvo
v študijnom odbore 7.4.1. ošetrovateľstvo

ktorý sa mal na základe žiadosti vysokej školy a vyjadrenia Akreditačnej
komisie uskutočňovať na pracovisku vysokej školy v Skalici.

Žiadosť vysokej školy o priznanie práva zamietam na základe článku 22 a 31 smernice Európskeho parlamentu a Rady 2005/36/ES o uznávaní odborných kvalifikácií. Podľa článku 31 smernice odborná príprava sestier zodpovedných za všeobecnú starostlivosť sa poskytuje ako denná, čo predstavuje  najmenej tri roky štúdia alebo 4600 hodín teoretickej a klinickej odbornej prípravy. Článok 22  umožňuje poskytovať vzdelávanie v externej forme štúdia za predpokladu zabezpečenia podmienky, aby celková dĺžka, obsah a kvalita vzdelávania, nebola nižšia než v prípade súvislej dennej formy štúdia. 
Externá forma štúdia trojročného bakalárskeho študijného programu v študijnom odbore 7.4.1. ošetrovateľstvo nespĺňa požiadavku článku 22 smernice.

                                                                                       Eugen Jurzyca, v. r.